cyanic-selkie/wikianc huggingface dataset:
Rane Willerslev
I 2012 ble hans selvbiografiske etnografi On the Run in SIberia (University of Minnesota Press, Minneapolis) utgitt. Boken forteller om hans engasjement i den russiske pelshandelen. Hans viktigste forskningsfelt har vært blant sibiriske urfolk (jukagirerne og Chukchi) i et komparativt perspektiv. Nylig har han begynt å gjøre feltarbeid hos Ik, en jeger- og selvbergingsjordbruksbefolkning i Nord-Uganda. Mens hans viktigste publikasjoner er innen religion og antropologisk teori, så dekker hans publikasjoner et bredt spekter av klassiske og moderne antropologiske temaer som spenner fra animistiske kosmologier og blodoffer, dødsstudier, etikk, visuell antropologi og museumsstudier og senere, eksperimentelle metoder samt grensesnitt mellom antropologi og arkeologi. Han har vært en aktiv kommunikator av sin forskning og har deltatt i debatter om forskningspolitikk og tverrfaglighet. Willerslev har vært fast spaltist i videnskabsavsnittet av den danske avisen Politiken, og han har skrevet to populære bøker og en rekke populære artikler og debattinnlegg, og organisert flere internasjonale museumsutstillinger. Han er medlem av Adventurers Club of Denmark.
Belgia under EM i svømmesport 2018
Belgia deltok under EM i svømmesport 2018 i Glasgow i Storbritannia fra 3. til 12. august 2018.
Abdelkader Taleb Oumar
Abdelkader Taleb Oumar (født 1951) er statsminister i Den saharawiske arabiske demokratiske republikk, som gjør krav på Vest-Sahara. Han ble utnevnt av president Mohamed Abdelaziz 23. oktober 2003.
Oumar er en veteran i frigjøringsbevegelsen Polisario og har levd i eksil siden 1975.
Hillsboro (Oregon)
Hillsboro er den femte største byen i delstaten Oregon i USA, og er fylkessete for Washington County. Byen ligger i Tualatin Valley, vest for Portland, og er hjem for mange høyteknologiske selskaper, for eksempel Intel, som utgjør det som kalles for «Silicon Forest» (jf. Silicon Valley i California). I folketellinga i 2010 var byen befolkning på 91,611.
I tusener av år før europeiske bosettere kom til området bodde atfalati-stammen fra kalapuya-folket i Tualatin Valley, i nærheten av plassen der Hillsboro ligger nå. Klimaet, som modereres av Stillehavet, gjorde området til et godt sted for fiske, jakt, matsamling og jordbruk. Europeiske bosettere grunnla byen, som senere fikk navnet Hillsboro etter politikeren David Hill, i 1842. Transport med elvebåter over Tualatin River var del av Hillsboro-bosetternes økonomiske grunnlag. På 1870-tallet fikk området jernbane, og fire tiår seinere kom en interurban jernbane.
Byens forvaltning består av en rådmann og et byråd som ledes av en ordfører. I tillegg til den høyteknologiske industrien er andre viktige næringer i Hillsboro helsevesenet, detaljhandel og jordbruk, herunder drueproduksjon og vinerier. Byen driver over tjue parker og stadionet Hillsboro Stadium, og det er ni steder i byen som er lista opp i National Register of Historic Places (NRHP). Hillsboro lufthavn ligger i byen.
Liste over FN-dager
De fleste FN-dagene har blitt fastsatt av FNs generalforsamling. Andre er fastsatt av en av FNs særorganisasjoner. Den første dagen som ble fastsatt var FNs menneskerettighetsdag. Denne dagen ble vedtatt av Generalforsamlingen 4. desember 1950 ved resolusjon 424 (V). Per februar 2014 fantes det 122 FN-dager. I tillegg til dager, har FN også erklært spesielle år og tiår for å markere utvalgte saker og øke oppmerksomheten mot spesielle saker.
Clementine Churchill
Clementine Ogilvy Spencer-Churchill, baronesse Spencer-Churchill, (pikenavn Clementine Ogilvy Hozier, født 1. april 1885 i London, død 12. desember 1977) var gift med Winston Churchill.
Aramanik
Aramanik er et nilosaharisk språk som snakkes av 3,000 mennesker i regionen Arusha i Tanzania. Det er hovedspråket til jeger-samler-folket aramanik, som har begrensa forståelse av andre språk.
Clementine Churchill
Bakgrunn
Clementine ble født av Blanche Henrietta Hozier, gift med Henry Montague Hozier. Hvem som var hennes far er imidlertid omstridt, lady Blanche var kjent for å være liberal, og hun mente selv at Clementines far var kaptein William George «Bay» Middleton.
Clementine fikk første del av utdanningen hjemme og etter en tid på en pikeskole studerte hun ved Sorbonne i Paris.
Winston Churchills hustru
Forskjellige Churchill-biografer fremholder at Clementine Churchill var en engagasjert forkjemper for kvinnelig stemmerett, og slik påvirket ektemannens holdning til dette spørsmålet. Winston hadde opprinnelig vært meget skeptisk, men forandret gradvis holdning i den grad at han også engasjerte seg for. I 1909 reddet Clementine Churchill sin ektemann fra å bli dyttet ut i skinnegangen foran et tog på jernbanestasjonen i Bristol av en suffragette.
Ved begynnelsen av første verdenskrig unngikk Clementine Churchill med nød og neppe å bli bortført av en tysk spion. Det var planen å føre henne til Berlin, og slik utpresse Winston, som da var marineminister.
Under krigen organiserte hun suppenkjøkkener for ammunisjonsarbeidere nordøst i London, på oppdrag av YMCA.
I mellomkrigstiden støttet hun ektemannens valgkamper og var vertinne ved de berømte aftenselskapene på Churchills landsted, Chartwell i Kent, der de blant annet tok i mot Brendan Bracken, Heinrich Brüning, Charlie Chaplin og Georges Clemenceau.
Under annen verdenskrig var hun leder for det britiske Røde Kors' hjelp for Russland, president for YWCA War Time Appeal og formann for Fulmer-Chase-fødeklinikken for unge offiserers hustruer.
I 1953 mottok Clementine Churchill stedfortredende for ektemannen Nobelprisen i litteratur - Winston hadde fått slag og var sangeliggende, og kunne ikke komme til Stockholm.
Leksjoner i løgn
Handling
Historien er lagt til andre verdenskrig, i en tysk konsentrasjonsleir. En jødisk mann ved navn Gilles forteller kommandanten at han hadde en mor fra Belgia, og en far fra Iran. Kommandanten blir fascinert, og ber om å bli undervist i persisk. Men mannen lyver, og påstår at han ikke kan snakke persisk.
Mannen får deretter plass på kjøkkenet for å utføre lettere oppgaver, og hvor vaktene hovedsakelig er kvinnelige. Men de kvinnelige vaktene kan være minst like grusomme som de mannlige vaktene. Den kvinnelige hovedkarakteren Elsa skal være modellert etter den sanne karakteren Elsa Ehrich.
Domstolloven
Domstolloven (fullt navn: lov om domstolene) er en norsk lov som regulerer rettsvesenet, først og fremst Norges domstoler, det vil si statsorganer med dømmende makt, men også dommere og øvrige rettslige embeds- og tjenestemenn, rettshjelpvirksomhet, advokater og organisering av advokatvirksomhet, krav til juridisk utdannelse ved utnevnelser og tilsetteler, klage- og disiplinærordning for dommere og advokater, samt rettergangsstraff og ansvar i rettssaker.
Loven gjelder både de alminnelige domstolene (Høyesterett, lagmannsrettene, tingrettene og forliksrådene) og særdomstolene (jordskifterettene, skjønnsrettene, kommisjoner og ekstraordinære domstoler og konsulrettene i utlandet). Domstolloven gjelder ikke Riksretten, som er hjemlet i Grunnloven.
Loven ble vedtatt 13. august 1915 og trådte i kraft 1. juli 1927.
UltraBirken løp 2013
Ultraterrengløpet UltraBirken løp 2013 var en del av Birkebeinerløpet 2013, og ble arrangert 8. juni 2013. Løpet var 55 km langt.
Det var påmeldt 107 herrer, hvorav 87 startet, og 79 fullførte. Det var påmeldt 24 kvinner, hvorav 22 startet, og alle 22 fullførte.
Royal Regiment of Scotland
Royal Regiment of Scotland er et regiment i British Army, opprettet 28. mars 2006 i forbindelse med en større omstrukturering der det totale antallet stående infanteribataljoner ble redusert fra 40 til 36.
Regimentet består av ialt syv bataljoner: en av disse ble dannet gjennom sammenslåingen av Royal Scots og King’s Own Scottish Borderers, mens hver av de andre bataljonene ble opprettet fra et av Scottish Divisions gjenværende regimenter bestående av én bataljon. Det er ved siden av The Rifles det største infanteriregimentet i British Army. Av alle de nye regimentene som ble etablert ved omstruktureringen er Royal Regiment of Scotland det eneste der de tidligere regimentstitlene har fått beholde en fremtredende plass som undertitler til de nye bataljonsnumrene.
Royal Regiment of Scotland er også et av kun to infanteriregimenter av linjen som har sitt eget profesjonelle musikkorps i Corps of Army Music. I tillegg er det to musikkorps i reserven – Highland Band og Lowland Band – som administreres av regimentets to reservebataljoner.
Elfenbenskysten under Afrikamesterskapet i friidrett 2022
Elfenbenskysten deltok under Afrikamesterskapet i friidrett 2022 (utendørs) fra 8. til 12. juni 2022 i Saint Pierre på Mauritius.
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Haploscapanes papuanus
Haploscapanes papuanus er en bille som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).
Utseende
Store, svartbrune, blanke biller. Hos denne slekten er det mindre utseendemessig forskjell mellom kjønnene enn hos mange andre hornbiller. Hannene er litt større enn hunnene og har horn på thorax og hodet som hunnene mangler, men disse er ikke spesielt store.
Levevis
Larvene lever i morken, død ved.
Utbredelse
Arten lever på Ny-Guinea.
Flyktningeruta
Flyktningeruta er betegnelsen på en fottur langs én av rutene som ble brukt av kurerer og flyktningeloser under andre verdenskrig for å frakte post, ustyr eller mennesker over grensen til Sverige. Ruta begynner ved Skullerudstua i Oslo og går østover gjennom kommunene Enebakk og Eidskog til Sverige.
Rundt 50 000 nordmenn flyktet til Sverige under andre verdenskrig. 250-300 mennesker av disse ble eskortert langs kurér-ruta Timian, en Milorg-opprettet rute gjennom Østmarka i Oslo. Vandreruta Flyktningeruta følger Timianruta fram til Øyeren. På den østre siden av Øyeren møttes flere ulike flyktningeruter fra ulike deler av Østlandet, og flyktningeloser eskorterte flyktningene videre mot Sverige. Nærmere grensen tok grenselosene over. Mange av dem som flyktet ut av Oslo ble fraktet med bil eller buss et stykke på vei. Noen få ble kjørt nesten helt frem til grensen, men de fleste hadde en lang og farlig tur over flere dager før de kom dit. Dagens Flyktningerute følger en trasé vi vet ble brukt av mange.
Flyktningeruta som merket tur ble innviet 9. juni 1995 i forbindelse med frigjøringsjubileet. I 2015 ble turen nymerket og lansert som historisk vandrerute av DNT Oslo og Omegn, Riksantikvaren og Foreningen Flyktningeruta.
Langs Flyktningeruta ligger det flere kulturminner, som hytter, koier, gårdstun og andre bygninger som ble brukt som skjulesteder og til ly og overnatting for flyktninger og kurerer.
Lovisa Stiernsparre
Juliana Maria Lovisa Stierngranat (født 7. april 1765 på Rügen, død 7. mai 1824) var en svensk miniatyrmaler.
Hun var datter av feltmarskal Filip Julius Bernhard von Platen og Juliana Regina von Ysedom samt bror til Baltzar von Platen og fra 1786 gift med oberst Erik Petter Stiernsparre. Hun ble kjent som miniatyrmlaer og utførte flere portrett blant andre av sin bror kanalbyggeren Baltzar von Platen. Stiernsparre er representert blant annet ved Nationalmuseum i Stockholm.
Mary Baker Eddy
Mary Baker Eddy (født 16. juli 1821 i Bow, New Hampshire, død 3. desember 1910 i Chestnut Hill, Massachusetts) var grunnlegger av bevegelsen Christian Science.
Hovedverket Videnskap og helse : med nøkkel til skriften (Science and Health) er utgitt på norsk i flere utgaver, sist i 1994. Et utdrag er utgitt i antologien New Age, 2007.
I 1995 ble Eddy innvotert i National Women's Hall of Fame.
Allround-NM på skøyter junior 1976 for herrer
Allround-NM på skøyter junior 1976 for herrer ble avholdt 14. og 15. februar 1976 på Frogner stadion på Frogner i Oslo med 32 deltakere. Teknisk arrangør var Oslo Skøiteklub.
Juniornorgesmester i allround 1976 ble Rolf Gregersen, Holmestrand og Botne Skøyteklubb etter 3 distanseseire.
Norgesmesterskapet i orientering 2018
Norgesmesterskapet i orientering 2018 bestod av flere arrangementer som i 2018 kåret norgesmestere i orientering.
Hovedmesterskapet ble arrangert i Vegårshei 13.-16. september.
Sprint
Dato: 26. mai
Sted: Sandnes Lengde: 3.51 km
Mellomdistanse
Dato: 15. september
Sted: Vegårshei Lengde: 4.57 km
Langdistanse
Dato: 13. september
Sted: Vegårshei Lengde: 8.52 km
Ultralang distanse
Dato: 19. august
Nattorientering
Dato: 13. oktober
Sted: Drammen Lengde: 7.78 km
Stafett
Dato: 16. september
Sted: Vegårshei
Sprint
Sted: Sandnes Lengde: 4.1 km
Mellomdistanse
Sted: Vegårshei Lengde: 5.79 km
Langdistanse
Sted: Vegårshei Lengde: 13.43 km
Ultralang distanse
Sted: Høydalsmo Lengde: 20.38 km
Nattorientering
Sted: Drammen Lengde: 10.55 km
Sprintstafett
Dato: 27. mai
Sted: Sandnes
Lårdal stavkirke
Lårdal stavkirke stod som dagens kirke på grunnen til prestegården Eik (gnr. 21), men ved prestegårdstunet, ca. 170–180 meter lenger sør. Sognet og presten er nevnt i 1396 og i 1424. Lårdal prestegjeld («Laur dall preeste gield») er omtalt i 1547, men prestegjeldet må altså ha eksistert en god stund tidligere. I Jens Nilssøns visitasrapport fremgår det at kirken ligger sør for prestegården, og Eik-navnet (eller «Eg») brukes også. Sognet kalles «Lauerdall» (altså Lårdal) og har tre annekser i Eidsborg, Høydalsmo og Øyfjell.
Den prøyssiske armé
Den kongelige prøyssiske armé (tysk: Königlich Preußische Armee) var kongeriket Preussens hær. Den var viktig i utviklingen av Brandenburg-Preussen til en europeisk stormakt.
Euryscelis
Utseende
En middelsstor, avlang, langbeint, matt brun trebukker med lyse tegninger på dekkvingene. Antennene er forholdsvis korte, omtrent halvparten så lange som kroppen. Pronotum er avrundet og bredere enn langt. Dekkvingene ender i en pigg.
Levevis
Larvene lever i død ved, mest av løvtrær. De voksne billene finnes ofte på blomster der de eter pollen.
Utbredelse
Arten er utbredt i det sørøstlige USA og Vestindia.
Den prøyssiske armé
Den prøyssiske armé hadde sine røtter i kjernen av leiesoldatstyrkene til Brandenburg under Trettiårskrigen. Kurfyrste Fredrik Vilhelm av Brandenburg utviklet denne styrken til en stående armé, mens kong Fredrik Vilhelm I av Preussen økte størrelsen på hæren drastisk. Kong Fredrik II av Preussen ledet de disiplinerte styrkene til seier under de schlesiske kriger på 1700-tallet, og styrket Kongeriket Preussens renommé og prestisje i Europa.
Hæren var utdatert ved starten av Napoleonskrigene, og Preussen ble beseiret av Det første franske keiserdømme i den fjerde koalisjonskrigen. Under Gerhard von Scharnhorst begynte prøyssiske reformister å modernisere den prøyssiske hæren, noe som bidro til Napoléon Bonapartes fall i den sjette koalisjonskrigen. Konservative stagget moderniseringen, og hæren ble et bolverk for det konservative prøyssiske styre.
Den prøyssiske armé opplevde suksess på 1800-tallet mot Danmark i den andre slesvigske krig, mot Østerrike i den østerriksk-prøyssiske krig, og mot Frankrike i den fransk-prøyssiske krig, noe som gjorde at Preussen samlet de tyske statene og dannet et forent tysk keiserrike i 1871. Den prøyssiske armé dannet kjernen av Den keiserlige tyske armé, noe som ble erstatt av Reichswehr etter Keiserriket Tysklands tap i første verdenskrig.
Den prøyssiske armé var kjent for sin styrke, og Preussen ble ansett som en sterkt militarisert stat. Mirabeau bemerket at «Preussen, er ikke en stat med en hær, men en hær med en stat». Denne sterke militærtradisjonen gjorde at den relativt lille staten utviklet seg til stormakt, og prøyssisk militærtradisjon kom til å prege det tyske forsvaret helt frem til andre verdenskrig.
Lårdal stavkirke
Kirken skal i likhet med Eidsborg ha vært en enskipet stavkirke, og i 1662 ble taket meldt å være «ganske vanmægtigt» og svalene rundtom «ganske unyttige og forladne». Bekymringsmeldingene ble gjentatt i 1668 etter at nødvendige reparasjoner ikke var utført. Kirken ble revet i 1684 og erstattet med en ny tømmerkirke på samme sted. Denne ble avløst av dagens kirke lenger nord i 1832. Den gamle kirkegården skal være jevnet med jorden.
Gjenstander fra stavkirken
Et krusifiks fra stavkirken er sendt inn til Oldsaksamlingen. Det er utstilt i middelalderustillingen i Kulturhistorisk museum. Ifølge kirkeleksikonet har dessuten dagens kirke kalk og disk fra 1583, formodentlig overført fra stavkirken i sin tid. I kirken skal det også finnes panelbord med figurmalerier datert til 1300-tallet.
Bena (språk)
Bena er et bantuspråk som snakkes i regionen Iringa i Tanzania. Det snakkes av rundt 670,000 mennesker.
Sundown
Sundown er det andre albumet fra popgruppen S Club Juniors. Sundown er det mest solgte albumet fra S Club Juniors med 12 millioner solgte kopier. Albumet ble utgitt i 2003 på plateselskapet Polydor Records.
Friedrich Wilhelm von Seydlitz
Friedrich Wilhelm Freiherr von Seydlitz (født 3. februar 1721, død 27. august 1773) var en prøyssisk soldat og en av de mest berømte tyske kavalerigeneralene gjennom historien.
Barndomsår
Seydlitz ble født i Kalkar i hertugdømmet Kleve hvor hans far, Daniel Florian von Seydlitz, en prøyssisk kavalerimajor, var stasjonert. Etter farens bortgang i 1728 ble han oppdratt av moren før han i en alder av fjorten år dro til markgrev Fredrik Wilhelm av Brandenburg-Schwedt for å arbeide som tjener. Fredrik Wilhelm hadde vært hans fars oberst, og mens han var i markgrevens tjeneste utviklet han en forkjærlighet for tobakk, kvinner og vågal ridekunst.
Militærkarriere
I 1740 ble Friedrich Wilhelm von Seydlitz innkalt som en kornett i markgrevens prøyssiske kyrassérregiment. Som underordnet i den første schlesiske krig ble han tatt til fange i mai 1742 etter å ha forsvart seg såpass galant at kong Fredrik II av Preussen tilbød å bytte en habsburgkaptein for hans løslatelse. I 1743 ble han gjort til kaptein i den 4. Husarskvadron, og han fikk skvadronen til å bli iøynefallende effektiv. Han var i tjeneste i den andre schlesiske krig, og etter slaget ved Hohenfriedberg ble han forfremmet til major i en alder av 24. Seydlitz, som var ni år yngre enn Fredrik II, var tynn, høy og en utmerket rytter samt en berømt skjørtejeger. Han kom til å bli kjent i den prøyssiske hæren for sine lederevner og for sitt mot.
Ved krigens slutt fikk Seydlitz muligheten til å lede 15 skvadroner mot fienden med stort hell. Dette, sammen med andre demonstrasjoner av sine lederevner, sikret hans forfremmelse i 1752 til oberstløytnant, og i 1753 lederrollen i det 8. kyrassérregimentet. Under hans ledelse ble regimentet en målestokk for resten av den prøyssiske hæren, og han ble i 1755 gjort til oberst.
Sjuårskrigen
I 1756 brøt Sjuårskrigen ut. I mai 1757 brøt hans tradisjonelle militærskikker ved å føre sitt regiment frem under slaget ved Praha, i stedet for å holde tungtkavaleriet som reserver, og mistet nesten livet da han forsøkte å ri gjennom sumplandskapet. I slaget ved Kolin i juni 1757, som sjef for en kavaleribrigade, utmerket han seg med å slå tilbake de østerrikske etterfølgerne med et briljant motangrep. To dager senere ble han gjort til generalmajor, og ble tildelt Pour le Mérite av kongen. Denne forfremmelsen var lenge etterlengtet av Seydlitz, og han uttalte etter tildelelsen, som svar til Hans Joachim von Zietens gratulasjoner, at «det var på høy tid hvis de ville ha mer ut av meg, deres eksellense. Jeg er allerede 36». Før dette var han høyt aktet for sin beskjedenhet og verdier, både militære og private, og han hadde et godt glimt i øyet som lot ham utnytte kavaleriet til best effekt.
Friedrich Wilhelm von Seydlitz var tilbake ved kongens side i 1758, og i slaget ved Zorndorf avgjorde Seydlitzs kavaleri nok en gang. Hans 36 skvadroner stormet en klynge bestående av russisk kavaleri og infanteri. Dette angrepet ødela den russiske høyrevingen, og gjorde at de flyktet inn i skogen. I slaget ved Hochkirch den 14. oktober 1758 dekket han prøyssernes retrett med 108 skvadroner. Han ble alvorlig skadet i katastrofen som var slaget ved Kunersdorf, etter å ha forsøkt å storme en ås holdt av russerne. Under rekonvalesensen giftet han seg med grevinne Albertine Hacke. Han var tilbake i hæren i mai 1760, men helsen hans var så dårlig at Fredrik sendte ham hjem igjen. Mens han var i hovedstaden hjalp han med å organisere byens forsvar under det russisk-østerrikske raidet på Berlin i oktober 1760. Selv om han ikke maktet å stanse angriperne i å midlertidig okkupere hovedstaden, ble han senere berømmet av Fredrik II.
Seydlitz var ikke tilbake ved fronten før i 1761. Han ble tildelt ledelsen av en av prins Henriks hær som bestod av soldater fra mange våpenarter. Det var tvil om han ville klare å lede annet enn kavaleri, siden han ikke hadde ledet noe annet hittil, men han motbeviste kritikerne med å lede sin hær briljant - kavaleri og infanteri - i slaget ved Freiberg den 29. oktober 1762.
Senere i karrieren
Etter freden i Hubertusburg i 1763 ble Friedrich Wilhelm von Seydlitz generalinspektør for kavaleriet i provinsen Schlesien, hvor elleve regimenter var permanent utstasjonert, og hvor Fredrik sendte sine mest lovende offiserer for å bli trent av ham.
Siste år
I 1767 ble Friedrich Wilhelm von Seydlitz gjort til kavalerigeneral, men hans senere år ville være overskygget av hans ulykke på hjemmefronten. Hans kone var utro og hans to døtre, som hadde giftet seg flere ganger, var begge skilt - den eldre én gang og den yngre to ganger. En misforståelse endte hans tidligere svært nære vennskap med kongen, og kun i hans siste sykdomsperiode et par uker før hans død, i august 1773, møttes de to igjen i Seydlitz hjem i Minkobsvy nær Ohlau. Seydlitz døde av paralyse ved Ohlau i Schleisen i november 1773.
Ettermæle
Friedrich Wilhelm von Seydlitz blir ansett som en av de fremste tyske kavalerigeneralene. Den tyske tungkrysseren «Seydlitz» var oppkalt etter ham.
Torvald T:son Höjer
Torvald Alrik Magnus T:son Höjer (født 26. februar 1906 i Stockholm, død 6. januar 1962 i Danderyd), var en svensk historiker. Han var sønn av historikeren og diplomaten Torvald Magnusson Höjer. I 1950 ble han professor i historie ved Stockholms högskola (det senere Stockholms universitet).
Höjer innrettet sin forskning mot utenrikspolitikk og nyere historie. Etter ett par arbeider med emner fra Bismarcktidens internasjonale politikk disputerte han på en avhandling om Carl Johan i den stora koalitionen mot Napoleon (1935). Spesielt for Höjer som historiker var en minutiøs grundighet i kildeforskningen, ett mangesidig hensynstakende til ulike faktorer i et hendelseforløp, ett balansert omdømme og en konsis fremstilling. En sentral plass i hans produksjon inntar biografien om Karl XIV Johan (3 bind, 1939-1960), svensk historisk litteraturs mest monumentale verk i sitt slag.
Han var redaktør for Historisk tidskrift fra 1949, bidro med over 100 artikler og omtaler, og satte sitt personlige preg på dette organ for svensk historievitenskap.
Han er begravd på Djursholms begravningsplats.
Viktor Kuzkin
Viktor Grigorjevitsj Kuzkin (russisk: Виктор Григорьевич Кузькин; født 6. juli 1940 i Moskva, død 24. juni 2008 i Sotsji) var en sovjetisk ishockeyspiller som deltok i de olympiske vinterleker 1964 i Innsbruck, 1968 i Grenoble og 1972 i Sapporo.
Kuzkin spilte for klubben CSKA Moskva 1958-1976 og ble sovjetisk mester tretten ganger. Han spilte 530 kamper for klubben og scoret 71 mål.
BER
BER kan sikte til:
Alain Poher
Alain Émile Louis Marie Poher (født 17. april 1909 i Ablon-sur-Seine, død 9. desember 1996 i Paris) var en fransk politiker (Mouvement républicain populaire). Han var medlem av senatet fra 1946 til 1948 og fra 1952 til 1996. Fra 1968 var han president i senatet. Poher var fungerende president for Republikken Frankrike i 1969 etter at de Gaulle overraskende gikk av, og igjen i 1974 etter Pompidous død. Han var fra 1966 til 1969 president i Europaparlamentet. Poher stilte i 1969 til valg som Frankrikes president, men tapte i andre valgomgang mot Georges Pompidou med 42 prosent av stemmene.
Alain Poher ble født som sønn av en sjefingeniør i et fransk jernbaneselskap. Han gikk på gymnas i Paris (Louis-le-Grand og St. Louis). Senere tok han statseksamen i jus og diplomeksamen i politikk i Paris. Han fikk også diplomeksamen som bergverksingeniør.
Kvernbergsund bru
Kvernbergsund bru eller Kvernbergsund, som lokalt også kalles både «Sundbrua» og «Rådhusbrua», er hovedforbindelse mellom Eikliområdet og sentrum i Hønefoss. Brua er cirka 153 meter lang og var ny i årsskiftet 1941/1942, etter at det hadde blitt jobbet med å sette den opp den i perioden 1939–1940. Da tyskerne kom til Hønefoss i april 1940 sto brukarene klare til å få lagt stålbjelkene, men krigen medførte at brua ikke ble klar før noe senere.
Nikola Šarounová
Nikola Mazurová (født 22. november 1994) er en tsjekkisk skytter som konkurrerer i rifleskyting. Hun har ingen større internasjonale meritter, men tok blant annet en sjetteplass i VM i skyting 2014.
Kvernbergsund bru
Ved det sørlige bruhodet ligger henholdsvis Ringerike rådhus og nå nedlagte Eikli skole på hver sin side. Disse marker starten på Osloveien (stamveien mellom Hønefoss og Oslo) som går sørover gjennom Dalsbråten og opp Kvernbergbakken til Hvervenkastet og det nye handels- og industriområdet på Hvervenmoen, der det er av- og påkjøring til E16. På bysiden går trafikken inn i Owrens gate og Kongens gate, som fører til Hønefoss bru over Hønefossen. Det er også avkjøring til Storgata fra bruenden.
Kvernbergsund er et gammelt sundsted ved Storelva mellom Eikli i tidligere Norderhov kommune og den gamle bykommunen Hønefoss. Kvernbergsundet har i dag bilbru med to kjørefiler og fortau på begge sider.
Det ble bygget vei fra Norderhov kirke til Kvernbergsund i 1930, men det var først etter at det ble bygget vei fra Svangstrand til Humledal i Hole i 1854 at trafikken inn mot den nye byen ved Hønefossen økte på og behovet for bruer meldte seg. Før det kom fast bru over sundstedet ble det vinterstid gjort flytebru av tømmer på elveisen. Disse bruene hadde imidlertid sine begrensninger.
Den gamle sundveien fra fulgt traséen til Storgata fra dagens Søndre torv og ned mot skolen som vi i dag kjenner som Ringerike videregående skole, der veien dreide inn på Mossestueløkka og passerte mellom Mossestua og ei gammel smie som lå der, og videre over tomten til gamle Håndverkeren, forbi fogd Ole Andreas Owrens veranda og inn i det som i dag kalles Schjongs gate (som altså opprinnelig utgjorde siste del av den gamle sundveien) ned til sundstedet.
Den første brua over Kvernbergsund var ei pelebru av tømmer og treverk og sto klar vinteren i 1861. Brua hadde fjorten spenn og en lengde på cirka 129 meter. Pelebrua endte rett vest for Thornegården på bysiden, litt vest for der gang- og sykkelstien kommer opp fra Schjong i dag. Det er fortsatt spor etter gamlebrua, som ble betydelig ombygget og forsterket i 1887.
European Throwing Cup
European Cup Winter Throwing er en årlig europeisk friidrettskonkurranse for utøvere innen kasteøvelsene diskos, spydkast, sleggekast og kulestøt. Konkurransen arrangeres av Det europeiske friidrettsforbundet i mars hvert år.
Åpent sluttstykke
Åpent sluttstykke er en mekanisme brukt i skytevåpen, der sluttstykket befinner seg i bakre stilling før avtrekkeren presses inn, og blir holdt igjen i bakre stilling når skytteren slipper avtrekkeren. Slike systemer er vanlige på maskinpistoler og maskingevær. Et våpen med åpent sluttstykke kan bruke enten masseretardert eller låst sluttstykke.
Til motsetning er lukkede sluttstykker fremme når avtrekket utløses. Mekanismer med lukket sluttstykke kan også ha varianter med enten låst eller masseretardert sluttstykke.
Virkemåte
Mekanismens virkemåte innebærer at sluttstykket holdes i bakre stilling når det er klart til avfyring. Ved avtrekk brytes kontakten mellom sluttstykket og avtrekkerhaken (engelsk sear), og rekylfjæren driver sluttstykket fremover. Sluttstykket mater en patron fra våpenmagasinet inn i kammeret, og ved full kontakt mellom sluttstykke og kammer vil tennstempelet detonere tennhetten og avfyre patronen. Trykket vil så presse sluttstykket bakover og vil gjenta bevegelsen til avtrekkeren blir sluppet (ved helautomatisk ildgiving) eller magasinet er tomt. Hvis avtrekkeren slippes vil sluttstykket holdes i bakre stilling.
Fordeler
Våpen med åpent sluttstykke vil ofte kunne skyte flere skudd over lengre tid uten overoppheting av løpet. Det åpne kamret tillater luft å sirkulere gjennom løpet, og patronhylsa kastet ut med en gang og tar med seg en del av varmen fra avfyringen. Dette er spesielt viktig i maskingevær som skal avgi ild over lengre tid. Mekanismens funksjon fjerner også flere av de bevegelige delene som er nødvendig i andre mekanismer og resulterer i et betydelig enklere våpen. Det faktum at det ikke befinner seg et skudd i kammeret mellom skuddavgivelse fjerner faren for utilsiktet avfyring pga. oppvarming av en kamret patron etter lengre tids skyting.
Ulemper
Mekanismen innebærer også flere ulemper som har gitt mekanismen og våpen som bruker den et dårlig rykte opp gjennom årene. Sluttstykket kan, ved støt eller hvis våpenet blir sluppet, ristet løs fra inngrepet med avtrekkerhaken, og vil da automatisk avfyre ett skudd når det fullfører sin ferd fremover. Dette kunne særlig være et problem med maskinpistolen Stengun, som kunne være av varierende kvalitet.
Ett annet potensielt problem er at man kan få avfyring ved at kolben slås mot underlaget når sluttstykket er i fremre stilling og ladd magasin i våpenet. Siden sluttsykket bare holdes mot kammeret av en fjær kan momentet fra støtet driver sluttstykket langt nok bak til og kamre og avfyre en patron, men ikke langt nok til at sluttstykket blir haket opp i bakre stilling av avtrekkeren.
Våpen med denne mekanismen er også utsatt for en feil kalt «runaway gun» på engelsk, der svak ammunisjon bare gir sluttstykket nok kraft til og gå bak og kamre og avfyre en ny patron, men ikke langt nok til å holdes åpen. Dette var et velkjent problem i det norske forsvaret ved bruk av MP40 med svakere ladet ammunisjon beregnet på utdaterte tidligere tyske pistoler, på sent 1970- til tidlig 1980-tallet.
Slovenia under EM i svømmesport 2012
Slovenia deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
David Nielsen
David Nielsen (født 1. desember 1976) er en dansk fotballtrener og tidligere fotballspiller.
På toppnivå spilte han senest for norske Brann og la opp som profesjonell fotballspiller etter 2010-sesongen.
Etter at han la opp har han vært spiller og trener i Fyllingen, assistenttrener i Løv-Ham, før han ble trener i Nest-Sotra sommeren 2011. Etter å ha løftet Nest-Sotra opp til 1. divisjon, gikk han av som trener i laget og gikk videre som assistenttrener i Strømsgodset, der tanken var å modne ham for å ta over etter Deila på sikt.
Etter at Ronny Deila brått forlot Strømsgodset bare seks måneder senere, tok Nielsen over som hovedtrener tidligere enn planlagt. Etter en forholdsvis dårlig start på 2015-sesongen valgte imidlertid Nielsen og Strømsgodset å avslutte samarbeidet i slutten av mai 2015, altså bare et snaut år senere. Han ble ansatt som hovedtrener for Lyngby Boldklub 17. juni 2015 og skrev under en treårskontrakt.
Karriere som spiller
Nielsen startet karrieren i Skagen på aldersbestemte lag. Angriperen har spilt en rekke aldersbestemte landskamper for Danmark. U-16 3 kamper, 3 mål U-17 21 kamper, 14 mål U-19 18 kamper, 13 mål U-21 4 kamper, 3 mål
Fra høsten 2006 til sommeren 2007 spilte Nielsen for. Etter dette gikk han til Odense Boldklub før han ble lånt ut til Strømsgodset for 2008-sesongen.
SK Brann
Den 26. januar 2009 ble det klart at Nielsen hadde signert en halvannet års kontrakt med Sportsklubben Brann. Branns spiss Demba-Nyrèn signerte for OB og Odense betalte et beløp som i pressen ble hevdet å være mellom 7 og 8 millioner kroner. I avtalen lå også en overgang for David Nielsen. David Nielsen spilte med draktnummer 10 i Brann.
Under en hjemmekamp mot Stabæk den 22. mars 2009 kolliderte Nielsen med medspiller Karadas, og ble liggende blødende på banen. Episoden skapte litt kontrovers, da Nielsen ville tilbake på banen og Branns leger tillot dette, selv om dansken endte på sykehus etter kampen.
Utenomsportslig
På starten av 90-tallet var David Nielsen forsanger i rockbandet Concrete Puppet Frog, som senere ble til moi Caprice. Nielsen har i sine tidligere klubber vært innblandet i en del bråk. Han har blitt siktet av politiet for å ha slått ned Allan Gaarde i 2004, under en trening hvor de begge spilte sammen i Aalborg.
Høsten 2008 skapte han stor kontrovers med sin selvbiografi Sorte svin der han blant annet innrømmer at han med vilje forsøkte å tape en kamp mot FC København. Tap i den kampen ville føre til at FCK ble seriemestere og Nielsens klubb Aalborg ville sikres en plass i UEFA-cupen som følge av at de hadde tapt den danske cupfinalen for FCK samme sesong. David Nielsen var etter eget utsagn i pengeproblemer på denne tiden og en plass i UEFA-cupen ville gitt ham en bonus på 300 000 danske kroner. Disse innrømmelsene førte blant annet til at hans daværende klubb Odense ikke ønsket ham tilbake etter utlånet i Strømsgodset og Nielsens karriere var i fare.
Irland under EM i svømmesport 2018
Irland deltok under EM i svømmesport 2018 i Glasgow i Storbritannia fra 3. til 12. august 2018.
Valerie Adams
Valerie Kasanita Adams (tidligere gift Vili; født 6. oktober 1984 i Rotorua) er en newzealandsk friidrettsutøver (kulestøt). Hun har vunnet både VM- og OL-gull i kulestøt.
Bakgrunn
Adams ble født i Rotorua på New Zealand, med en mor fra Tonga og britisk far. Hun var gift med diskoskasteren Bertrand Vili fra Ny-Caledonia, men de skilte seg i 2010.
Karriere
Adams vant Junior-VM i 2002 og samme år ble hun nummer to i samveldelekene i kulestøt. Under VM i Paris 2003 endte hun på femteplass, og i sin OL-debut i 2004 ble hun nummer 8. Sin første medalje under et verdensmesterskap kom i Helsingfors 2005 da hun ble nummer tre. I 2006 vant hun Samveldelekene, og samme år nådde Adams for første gang 20 meter i kule.
Hun vant gull i VM 2007 i Osaka etter å ha satt personlig rekord med 20,54 i den siste omgangen av konkurransen. Året etter vant hun OL-gull i Beijing, nok en gang etter å satt personlig rekord – 20,56.
I VM 2009 ble det ingen personlig rekord med resultatet 20,44, men vant likevel sin tredje internasjonale seier på rad; rekorden ble imidlertid flyttet til 21,07 under verdensfinalen i Thessaloniki. 2010-sesongen var ikke like sterk; hun ble nummer to i Diamond League sammenlagt etter seks andreplasser bak Nadezjda Ostaptsjuk, og tok bare én seier, i stevnet i New York City hvor Ostaptsjuk ikke deltok. Hun ble også nummer to bak Ostaptsjuk i innendørs-VM.
Hun tok sølv under Sommer-OL 2016.
Valerie Adams tok bronsemedalje for landet sitt i kulestøt under Sommer-OL 2020 i Tokyo.
Utmerkelser
Adams ble i 2008 utnevnt til offiser av New Zealands fortjenstorden. I 2016 ble hun forfremmet til Dame Companion av samme orden. Hun ble dermed opphøyet i ridderstanden og fikk rett til å føre tiltaleformen dame foran sitt navn.
Ułan
En ułan var en polsk lett kavalerist bevæpnet med lanse. Ułaner tjenestegjorde senere også i de prøyssiske og østerrikske armeene. Lignende soldater eksisterte også i andre europeiske armeer, hvor de var kjent som lansenérer.
Ulaner var vanligvis kledd i dobbeltspente jakker (kurta) med et farvet innfelt stykke (plastron) foran, et farvet belte og en lue med firkantet topp (czapka). Lansene deres hadde et splittet flagg (kjent som lansevimpel) rett under spydspissen.
Navnet ułan stammer fra det mongolske eller tartarske ordet oglan eller uhuan, som betyr tapper krigsmann.
Legitimitet
Legitimitet må holdes adskilt fra legalitet. Legalitet er en ren teknisk term, som beskriver hvorvidt en regel er vedtatt etter en bestemt regulær prosess. En handling kan være lovlig uten å bli ansett som legitim. Motsatt kan en handling bli oppfattet som legitim uten å være lovlig. Et eksempel på dette er det forholdet flertallet av den svarte befolkningen i Sør-Afrika hadde til apartheidsystemet; de oppfattet det ikke som legitimt, selv om disse reguleringene var foretatt etter legale prosedyrer, basert på datidens rasistiske grunnlov. I henhold til sørafrikansk lov var rasebestemmelsene legale, selv om de ikke var legitime i øynene på store deler av befolkningen, ei heller i verdensopinionen.
Kilder til legitimitet
Den tyske sosiologen Max Weber regnet med tre former for autoritet og tilhørende former for legitimitet:
Syn
Syn er en sans og kalles derfor også synssans. De fleste organismer som har en evne til å se, bruker spesialiserte organer til denne oppgaven. Disse organene kalles øyne. Mange høyerestående organismer, deriblant også mennesket, har i tillegg utviklet en evne til å oppfatte og skille mellom farger gjennom fargesyn og dybdesyn / stereoskopi.
Forenklet kan man si at synssansen består av tre deler:
Synssansen brukes for å registrere elektromagnetisk stråling, mer spesifikt lys, det vil si et begrenset elektromagnetisk spektrum som kan variere fra organisme til organisme. Mennesker kan oppfatte elektromagnetisk stråling som har en bølgelengde på omtrent 400–700 nanometer, og de fleste andre organismer med en høyt utviklet synssans kan oppfatte omtrent det samme spekteret, selv om sanseorganene kan være svært forskjellige fra menneskets. Mange fugler og insekter kan for eksempel oppfatte ultrafiolett lys, det vil si lys med en bølgelengde på omtrent 325–400 nm, i tillegg til det vi mennesker kaller synlig lys.
Hos noen dyr, for eksempel øgler, er synssansen utvidet til et slags tredje øye, et såkalt parietaløye, som sitter på toppen av hodet. Her finnes det sanseceller som reagerer på lys.
Historisk sett har det vært svært vanskelig å definere hvordan synssansen virker. Sammenhengen mellom øyet og objektet man ser på, har vært vanskelig å forklare, og dette var noe av det som greske filosofer i antikkens Hellas var opptatt av. Etter hvert som vår forståelse av hva lys var økte, økte også vår forståelse for hvordan synssansen virker. Selv i dag har vi vansker med å forstå de psykologiske prosessene bak den visuelle persepsjonen. Studier av optiske illusjoner har bedret vår kunnskap også på dette feltet.
IWeb
iWeb er et program produsert av Apple, og følger med i iLife-pakken som er installert på de fleste nye Macintosh-maskiner. Programmet ble første gang lansert i iLife 06. iweb brukes til å lage enkle hjemmesider. Man trenger ikke kunnskaper innen CSS og html for å bruke det. En konkurrent for iWeb er rapidweaver.
iWeb 1
iweb 1 ble lansert 10. januar 2006 og var en del av iLife '06
iWeb 2
iWeb 2 ble lansert 7. august 2007 som en del av iLife '08
Nye funksjoner som følger med iWeb 2:
Pachyoryctes solidus
Pachyoryctes solidus er en bille som hører til underfamilien hornbiller (Dynastinae) i familien skarabider (Scarabaeidae) i gruppen skarabider (Scarabaeoidea).
Levevis
Larvene lever i morken, død ved.
Out Stack
Out Stack, eller Oosta, er en ubebodd liten øy på Shetland nord for Skottland. Det er den aller nordligste av De britiske øyer, som navnet peker på: Out i betydning «det ytre». Siste ledd Stack er avledet fra norrøne stakkr, i betydningen «stabel, haug», og peker på øyas utseende. Øya ligger 600 m nordøst for Muckle Flugga og 3 km nord for øya Unst. Out Stack hører med til naturreservatet Hermaness. Den er ubebodd og det er ingen landfall rett mot nord.
Out Stack har vært omtalt som «the full stop at the end of Britain» («siste stopp ved Storbritannias ende»), og er ikke særlig mer enn et skjær. Det har aldri bodd folk der.
Lady Jane Franklin, kona til arktisutforskeren John Franklin, reiste til Out Stack i 1850-årene. Det var det nærmeste hun kunne komme den savnede mannen sin. Lady Jane Franklin ville stirre nordover over havet og «sende kjærlighet på bønnens vinger» til sin for lengst tapte ektemann. Det finnes ikke land i en rett linje mellom Out Stack og Nordpolen.
Bungu (språk)
Bungu er et bantuspråk som snakkes av bungu-folket i regionen Mbeya i Tanzania.
Antonin Mercié
Marius Jean Antonin Mercié (født 30. oktober 1845, død 13. desember 1916 i Paris) var en fransk skulptør og maler.
Liv og virke
Mercié ble født i Toulouse. Han gikk på École des Beaux Arts i Paris, og studert under Alexandre Falguière og François Jouffroy, og i 1868 oppnådde han prisen Grand Prix de Rome i en alder av 23 år. Hans første store populære suksesser var skulpturer av David og Gloria Victis. Begge ble vist og mottok æresmedaljer ved Parissalongen. Bronseskulpturen ble siden plassert på Square Montholon i Paris.
David
På slutten av 1870-tallet representerte Antonin Mercié den unge generasjonen av fransk skulptører som uten å bryte med tradisjonen hadde som mål å gjøre sine figurer mer vibrerende og levende. Han søkte den håndverksmessige dyktighet og den stramme komposisjon til forbildene i renessansens Firenze, noe som kan leses i de dramatiske kurvene i armen som løfter sverdet, det bøyde kneet og Davids grasiøse bevegelser. Således fant Mercié sin plass mellom moderne klassisisme og uttalt realisme.
Gloria Victis
Gloria Victis (De beseiredes ære) er skulptursammensetning som Mercié skapte i 1874. Den ble gjort i kjølvannet av Frankrikes nederlag i Den fransk-prøyssiske krig. Hans hensikt var ære de franske soldater som hadde dødd i konflikten, særlig hans venn, kunstneren Henri Regnault (1843–1871). Ved Frankrikes nederlag endret Mercié heltens hode fra løftet til fallen.
Figursammensetningen er en allegori som i dag kan virke noe svulstig og gammelmodig. En bevinget kvinnelig symbol på Berømmelsen eller Håpet frakter en døende fransk helt til ære. Hans brukne sverd er et tegn på nederlaget. Merciés opprinnelige gipsfigur vant en medalje i Parissalongen i 1874. Det ble deretter støpt bronsekopier i ulike størrelser ved det store støperiet til Ferdinand Barbedienne.
Professor
Mercié ble utpekt til professor i tegning og skulptur ved École des Beaux Arts, og ble valgt til medlem av Académie française i 1891, etter å ha blitt belønnet med den toårige prisen til instituttet på 800 i 1887. Han ble gjort til storoffiser av den franske fortjenstorden Æreslegionen, og i 1913 gjort til president av Société des artistes français, foreningen av franske kunstnere.
Verker
Kunstens geni (1877), et relief, er i Tuileries, som erstatning Antoine-Louis Baryes framstilling av Napoleon III. Et tilsvarende arbeid for gravsteinen til Jules Michelet (1879; formgitt sammen med arkitekt Jean-Louis Pascal) er i gravlunden Père Lachaise, og i det samme året skapte han en statue av Arago med ledsagende relieffer, og som i dag står ved Perpignan.
I 1882 gjentok han sin store patriotiske suksess fra 1874 med gruppeskulpturen Quand Même! Etterligninger har blitt satt opp i Belfort og i parken til Tuileries. Le Souvenir (1885), en marmorstatue for graven til hustruen til politikeren Charles Ferry, er betraktet som et av hans vakreste verker. Gravsteinen for Alexandre Cabanel ble produsert i 1892, sammen med et minnesmerke for Wilhelm Tell, er i dag ved Lausanne.
Mercié designet også monumentene til Jean-Louis-Ernest Meissonier (1895), reist ved Jardin de l'Infante i Louvre, og for Louis Faidherbe (1896) ved Lille, en statue av Adolphe Thiers som ble satt opp i St Germain-en-Laye, monumentet til Paul Baudry ved Père Lachaise, og det av kong Ludvig Filip av Frankrike og dronning Amélie for deres grav ved Dreux. Hans gruppe i stein av Rettferdigheten står ved Hôtel de Ville i Paris.
Tallrike andre statuer, portrettbyster og medallioner kom fra hans verksted og som skaffet ham ytterligere en æresmedalje ved utstillingen i Paris i 1878, og tilsvarende grand prix i 1889. Sammen med malerier som ble stilt av kunstneren finnes en Venus som ble belønnet med en medalje i 1883, Leda (1884) og Michelangelo studerer anatomi (1885), hans mest dramatiske verk i dette medium.
Tim Roth
Timothy Simon «Tim» Roth (født 14. mai 1961) er en britisk skuespiller og regissør.
Roth debuterte i Made in Britain (1982) og The Hit (1984), som han ble nominert til en BAFTA-pris for. Han fikk imidlertid mer oppmerksomhet for sine prestasjoner i filmene The Cook, the Thief, His Wife & Her Lover, Vincent & Theo og Rosencrantz & Guildenstern Are Dead. Han fikk senere internasjonal anerkjennelse i Quentin Tarantino-filmene De hensynsløse, Pulp Fiction og Four Rooms. Han spilte en sentral rolle i Rob Roy (1995), som han ble nominert til en Oscar for i kategorien beste mannlige birolle, og som han vant en BAFTA-pris for i samme kategori.
Roth sine øvrige filmer inkluderer blant andre Captives, Little Odessa, Everyone Says I Love You, Gridlock'd, Legend of 1900, Deceiver, Planet of the Apes, Invincible, Funny Games, The Incredible Hulk, Arbitrage og Broken. Han hadde også rollen som Cal Lightman i TV-serien Løgner.
Han debuterte som regissør med The War Zone i 1999, en film han vant en rekke priser for. I 2019 fikk han en rolle i filmen Luce sammen med Naomi Watts og Octavia Spencer.
Togo under Afrikamesterskapet i friidrett 2022
Togo deltok under Afrikamesterskapet i friidrett 2022 (utendørs) fra 8. til 12. juni 2022 i Saint Pierre på Mauritius.
Tim Roth
Bakgrunn og familie
Roth ble født i Dulwich, London, som sønn av Ann, en maler og lærer, og Ernie, en Fleet Street-journalist, maler og medlem av Det britiske kommunistpartiet frem til 1970-tallet. Hans far ble født med etternavnet Smith i Sheepshead Bay, Brooklyn, New York, av britiske immigranter med irsk herkomst. Faren endret navn til Roth på 1940-tallet.
Togo under Afrikamesterskapet i friidrett 2022
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Tim Roth
Bakgrunn og familie
Roth ville som ung bli en skulptør, og studerte ved Camberwell College of Art i London.
Roth støtter det britiske partiet Green Party of England and Wales.
Roth giftet seg med Nikki Butler i 1993.